rejauldu/bengali-wikipedia huggingface dataset:
বাইরগনিয়া () ভারতের বিহার রাজ্যের সীতামারহি জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে বাইরগনিয়া শহরের জনসংখ্যা হল ৩৪,৮২১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৩%। পুরুষদের মধ্যে সাক্ষরতার হার ৫৩% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে বাইরগনিয়া এর সাক্ষরতার হার বেশি।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
রাশাদ সাদিগভ (; জন্ম: ১৬ জুন, ১৯৮২) হচ্ছেন আজারবাইজান এর একজন ফুটবলার, যিনি বর্তমানে কারাবাগ এর অধিনায়ক হিসেবে খেলেন।  রাশাদ সাদিগভ ১১১ খেলোয়াড়ের সঙ্গে আজারবাইজান জাতীয় দলের ইতিহাসে সর্বাধিক ম্যাচ খেলা খেলোয়াড় এবং ২০০৭ থেকে ২০১৭ সালের শেষ পর্যন্ত আন্তর্জাতিক ফুটবল থেকে অবসর সময় পর্যন্ত তিনি দলের নেতৃত্ব প্রদান করেছেন। রাশাদ সাদিগভ ব্যাপকভাবে স্বাধীন আজারবাইজান ইতিহাসে শক্তিশালী খেলোয়াড়দের একজন হিসাবে স্বীকৃত পেয়েছেন। তিনি ছয় বার জাতীয় লিগ শিরোপা জিতেছেন এবং পাঁচবার সেরা ফুটবলার হিসেবে নির্বাচিত হয়েছেন।  প্রারম্ভিক জীবন রাশাদ সাদিগভ মাত্র ১০ বছর বয়সে ভ্যাজিফ পাশায়েভ যুব ফুটবল ক্রীড়া বিদ্যালয় এ তার ফুটবল খেলা শুরু করেন।День рождения капитана сборной Азербайджана Рашада Садыхова  তিনি শারুর ক্লাব, এয়ার ফোর্স দল এবং রিয়েল বাকু ক্লাবের জন্য ফুটবল খেলায় সময় ব্যয় করেন, এই সকল ক্লাব বাকু এর অন্তর্গত।  ক্লাব ক্যারিয়ার left|thumb|180px|২০১৩–১৪ মৌসুমে রাশাদ সাদিগভ এর শার্ট ২০০০ সালে, রাশাদ সাদিগভ পিএফসি তুরান তভুজ এর সঙ্গে তার প্রথম পেশাদারী চুক্তি স্বাক্ষর করে, কিন্তু সেখানে মাত্র নয়টি গেম খেলেছে। সেই সময়ে, তিনি আজারবাইজানের অনূর্ধ্ব ২১ ফুটবল দলের জন্যও খেলেছিলেন। ২০০০-০১ মৌসুমের শেষে ডিফেন্ডারকে পিএফসি নেফতচি বাকু তার দল কাছে হস্তান্তর করে দেয়।  তিনি ২০০২ সালে ইরানের প্রিমিয়ার ফুটবল লিগ এর দল ফুলাদ ফুটবল ক্লাব এর সাথে পেশাদারী চুক্তি স্বাক্ষর করেন। আবার পিএফসি নেফতচি বাকু এ ফিরে আসার পর, রাশাদ সাদিগভ জাতীয় চ্যাম্পিয়নশিপ এবং কাপ জেতেন এবং চ্যাম্পিয়ন্স লিগের প্রথম চূড়ান্ত চ্যাম্পিয়নশিপকে কালো ও সাদা দিয়ে পাশ করার জন্য সফল হন। তিনি পিএফসি নেফতচি বাকু এর জন্য ইউরোপীয় কাপে ৮ টি গেম খেলেছেন (২টি উয়েফা কাপে, ২টি উয়েফা চ্যাম্পিয়নস লিগ এ এবং ৪টি উয়েফা চ্যাম্পিয়নস লিগ এর বাছাইপর্বে)।  ২০০৫–০৬ সালে তিনি ক্যায়সেরিসপর এর জন্য খেলতে তুরস্ক ভ্রমণ করেন। ২০০৬ সালের জানুয়ারিতে তিনি তৃতীয় বারের মতো পিএফসি নেফতচি বাকু এ ফিরে আসেন। তিনি ২০০৬–০৭ মৌসুমের শুরুতে একবার খেলেছিলেন, কিন্তু পিএফসি নেফতচি বাকু থেকে চলে যাওয়ার পরিকল্পনা করেছিলেন। রাশাদ সাদিগভ লক্ষ্য করেনি যে আজারবাইজান এর ফুটবল ফেডারেশন অ্যাসোসিয়েশন স্থানান্তর উইন্ডোর নির্দিষ্ট সময়সীমা পরিবর্তন করেছে, তাই তিনি তার ফিটনেস ধরে রাখতে বাস্কেটবল খেলতে শুরু করেন।  ২৩ শে জানুয়ারি ২০০৯ তারিখে, রাশাদ সাদিগভ ডিসেম্বর ২০০৮ এ প্রধান কোচ হ্যানস-জর্গেন গেড এর দ্বারা পিএফসি নেফতচি বাকু থেকে বেরিয়ে আসার পর ছয় মাসের চুক্তিতে তুর্কি সুপার লিগ এর ক্লাব কোকায়েসপর এ যোগ দেন। ২৫ শে জানুয়ারী, ২০০৯ তারিখে, রাশাদ সাদিগভ হ্যাকটোপে এর বিরুদ্ধে ৪–০ জয়ের মাধ্যমে কোকায়েসপর এর হয়ে তার আত্মপ্রকাশ করেন।  তথ্যসূত্র  বহিঃসংযোগ   কারাবাগ ফুটবল ক্লাব প্রোফাইল      বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:আজারবাইজানি ফুটবলার বিষয়শ্রেণী:আজারবাইজানের আন্তর্জাতিক ফুটবলার বিষয়শ্রেণী:সুপার লিগের খেলোয়াড় বিষয়শ্রেণী:এস্কিশেহিরস্পোরের খেলোয়াড় বিষয়শ্রেণী:কায়সেরিস্পোরের খেলোয়াড় বিষয়শ্রেণী:কোজায়লিস্পোরের খেলোয়াড় বিষয়শ্রেণী:তুরস্কে প্রবাসী ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
25px|alt=|link= Hello, and thank you for [[Special:Contributions/{{subst:BASEPAGENAME}}|your contributions]] to Wikipedia. I noticed that you recently added commentary to an article{{safesubst:#if:|, :}}. While Wikipedia welcomes editors' opinions on an article and how it could be changed, these comments are more appropriate for the article's accompanying talk page. If you post your comments there, other editors working on the same article will notice and respond to them, and your comments will not disrupt the flow of the article. However, keep in mind that even on the talk page of an article, you should limit your discussion to improving the article. Article talk pages are not the place to discuss opinions of the subject of articles, nor are such pages a forum. {{safesubst:#if:||Thank you.}}<noinclude>
কৃষ্ণকালী বা কৃষ্ণকালীকা হলেন কৃষ্ণ ও কালী র সম্মিলিত রূপ। ইনি শাক্ত ও বৈষ্ণব উভয় সম্প্রদায়ের কাছেই বিশেষ গুরুত্বপূর্ণ। পুরানো ব্রজে রাধারানি গোপীনী সহ  যখন কৃষ্ণের সাথে বিহার করছিলেন, এমন সময় জটিলা ও কুটিলা আয়ানদ্বীপ ঘোষ (রাধার স্বামী) কে গিয়ে নালিশ করল। আয়ান তখনই রাধাকে হাতে নাতে ধরবে বলে যায়,এবং কৃষ্ণ কালী রূপ ধারণ করেন আর রাধাও নিষ্ঠা ও ভক্তি সহকারে কৃষ্ণকালীর পূজা করে। এই দেখে আয়ান আনন্দে আপ্লুত হয়ে গেল। এক্ষেত্রে বলে রাখা ভাল যে আয়ান ছিলেন কালীভক্ত। দেবীর বাৎসরিক পূজা অনুষ্ঠিত হয় মাঘ মাসের কৃষ্ণা চতুর্দশী বা রটন্তী চতুর্দশী তিথিতে, এছাড়াও যে যে স্থানে তাঁর মন্দির আছে সেখানে নিত্য পূজা হয়।  কৃষ্ণকালীর ধ্যান মন্ত্র অনুযায়ী, কৃষ্ণকালী চতুর্ভুজা কৃষ্ণবর্ণা চূড়ামুকুট মণ্ডিতা। দক্ষিণহস্তে শঙ্খ ও খর্পর ধারিণী এবং নবযৌবনসম্পন্না। বাম হস্তে খড়্গ ও চক্র ধারণ করে আছেন এবং মুণ্ডমালা বিভূষিতা। গোপিনীদের দ্বারা অর্চিতা এবং নানালঙ্কার ভূষিতা। আয়ানের (রাধার স্বামী) দ্বারা ভয়ত্রস্ত শ্রী রাধিকার দ্বারা পূজিতা। চতুর্বর্গ প্রদানকারিনী সেই দেবী ব্রহ্মরূপা সনাতনী। দারিদ্র্য শোক নাশকারিনী এবং মোক্ষদায়িনী।  দেবীর পূজায় সকল বিপদ-দুঃখ-দৈন দূরে চলে যায়।  তথ্যসূত্র  বিষয়শ্রেণী:হিন্দু দেবী
নরমান আর্ল স্টিনরড (২২ এপ্রিল, ১৯১০  ১৪ অক্টোবর, ১৯৭১) ছিলেন একজন আমেরিকান গণিতবিদ। তিনি বীজগণিত টপোলজির ক্ষেত্রে তাঁর অবদানের জন্য সর্বাধিক পরিচিত।   জীবনী   স্টিনরড ওহাইওর ডেটনে জন্মগ্রহণ করেন। তিনি  মিয়ামি বিশ্ববিদ্যালয় এবং মিশিগান বিশ্ববিদ্যালয়ে (এবি ১৯৩২) শিক্ষা লাভ করেন। ১৯৩৪ সালে হার্ভার্ড বিশ্ববিদ্যালয় থেকে স্নাতকোত্তর ডিগ্রি অর্জন করেন। এরপর তিনি প্রিন্সটন বিশ্ববিদ্যালয়ে ভর্তি হন। তিনি সলোমন লেফশেৎজের নির্দেশনায় ইউনিভার্সাল হোমোলজি গ্রুপস শীর্ষক একটি থিসিস নিয়ে তার পিএইচডি সম্পন্ন করেন।  স্টিনরড ১৯৩৯ থেকে ১৯৪২ সাল পর্যন্ত শিকাগো বিশ্ববিদ্যালয়ে এবং ১৯৪২ থেকে ১৯৪৭ সাল পর্যন্ত মিশিগান বিশ্ববিদ্যালয়ে কর্মরত ছিলেন। ১৯৪৭ সালে তিনি প্রিন্সটন বিশ্ববিদ্যালয়ে চলে আসেন এবং তার বাকি জীবন সেখানেই ছিলেন। তিনি অ্যানালস অব ম্যাথমেটিক্সের সম্পাদক এবং ন্যাশনাল একাডেমি অফ সায়েন্সেসের সদস্য ছিলেন। তিনি প্রিন্সটনে মারা যান। মৃত্যুকালে তিনি স্ত্রী প্রাক্তন ক্যারোলিন উইটার এবং দুই সন্তান রেখে গেছেন।    কর্ম   স্টিনরড কোহোমোলজি অপারেশনগুলি গঠনের অধীনে একটি (অ-পরিবর্তনীয়) বীজগণিত গঠন করে, যা স্টিনরড বীজগণিত নামে পরিচিত।  তার বই "দ্য টপোলজি অফ ফাইবার বান্ডেলস"  একটি আদর্শ তথ্যসূত্র। স্যামুয়েল আইলেনবার্গসহ তিনি হোমোলজি তত্ত্বের স্বতঃসিদ্ধ পদ্ধতির প্রতিষ্ঠাতা ছিলেন।   তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওহাইওর গণিতবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
লক্ষীরচর ইউনিয়ন বাংলাদেশের ময়মনসিংহ বিভাগের জামালপুর জেলার সদর উপজেলার অন্তর্গত একটি ইউনিয়ন।   অবস্থান ও সীমানা  পশ্চিম দিকে জামালপুর পৌরসভা ও শরিফপুর ইউনিয়ন, উত্তর দিকে শেরপুর সদরের ঘুঘুরাকান্দি ইউনিয়ন, পূর্ব দিকে তুলশিরচর ইউনিয়ন এবং দক্ষিণ দিকে রানাগাছা ইউনিয়ন এর অবস্থান।   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার:  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান  +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন   ময়মনসিংহ বিভাগ  জামালপুর জেলা   তথ্যসূত্র   বিষয়শ্রেণী:জামালপুর সদর উপজেলার ইউনিয়ন
সৈয়দ আবদুল্লাহ বুখারী (Sayyid ʿAbdu l-Lāh Buxārī; ১৯২২-২০০৯) হলেন দিল্লী জামে মসজিদের ১২তম শাহী ইমাম।Profile and obituary of Syed Abdullah Bukhari The Hindu newspaperEx-Shahi Imam of Delhi Jama Masjid dies at 87 on Dawn newspaper তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর এবং বর্তমান শাহী ইমাম সৈয়দ আহমেদ বুখারীর পিতা।  প্রাথমিক জীবন ও কর্মজীবন  তিনি ভারতের রাজস্থানে জন্মগ্রহণ করেন। তার পূর্ব পুরুষ উজবেকিস্তান থেকে ভারতে এসেছিলেন। তিনি ১৯৪৬ সালে দিল্লী জামে মসজিদের ডেপুটি শাহী ইমাম বা নায়েব-এ-ইমাম নিযুক্ত হন। তার পিতা মাওলানা সৈয়দ হামিদ বুখারী ছিলেন দিল্লী জামে মসজিদের ১১তম শাহী ইমাম। পিতার পর ১৯৭৩ সালের ৮ জুলাই তিনি ১২ তম শাহী ইমাম নিযুক্ত হন।   রাজনীতি  ভারতের তৎকালীন  প্রধানমন্ত্রী মোরারজি দেসাই সৈয়দ আব্দুল্লাহ বুখারীকে ভারতের ভাইস প্রেসিডেন্ট হওয়ার জন্য প্রস্তাব দেন। তিনি অন্যায়ের বিরুদ্ধে সর্বদা সোচ্চার ছিলেন। মুসলিমদের বিরুদ্ধে যেকোন অত্যাচারের প্রতিবাদ করতেন।   মৃত্যু  সৈয়দ আবদুল্লাহ বুখারী কে ২০০৯ সালের ৯ জুন শ্বাস-প্রশ্বাসে জটিলতার জন্য হাসপাতালে ভর্তি করানো হয়। তার হৃৎপিণ্ড ও কিডনীতেও সমস্যা ছিলো। এরপর ১ মাস পর হৃদক্রিয়া বন্ধ হয়ে তিনি মারা যান। সেদিনই তাকে তাদের পারিবারিক কবরস্থানে দাফন করা হয়। তার ৪ পুত্র ও ২ কন্যা ছিলো। তার পুত্র সৈয়দ আহমেদ বুখারী পরবর্তীতে শাহী ইমাম নিযুক্ত হন।   ভারতীয় পত্রিকা "দ্যা হিন্দু" তে বলা হয়, "দেশভাগের সময় তিনি নিজের জীবন বিপন্ন করে মুসলিমদের দাঙ্গা থেকে রক্ষা করার চেষ্টা করেছেন। তাদের খাদ্য ও আবাস দিয়েছেন। তিনি মুসলিমদের উৎসাহ দিতেন তারা যেন পাকিস্তানে না গিয়ে ভারতেই থেকে যায়।"   আরো দেখুন    তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০০৯-এ মৃত্যু বিষয়শ্রেণী:ভারতীয় ইসলাম ধর্মীয় নেতা বিষয়শ্রেণী:ভারতীয় ইমাম বিষয়শ্রেণী:কুরআনের হাফেজ বিষয়শ্রেণী:২১শ শতাব্দীর ইমাম
<div style="width:100%;height:auto;background:#FFFFFe;overflow:break;"> <div style="width:40%;min-height:200px;min-width:200px;float:left;>  </div> অফলাইন চিকিৎসাবিদ্যা উইকিপিডিয়া হল একটি মোবাইল অ্যাপ্লিকেশন যা  অফলাইনে প্রবেশ করে উইকিপিডিয়া স্বাস্থ্যগত বিষয়বস্তুতে। এটি কিউনিক্স নির্মিত এবং উইকিপ্রকল্প চিকিৎসাবিদ্যা ও উইকিমিডিয়া সুইজারল্যান্ড দ্বারা সমর্থিত। এন্ড্রয়েড, আইওএস, উইন্ডোজ, ম্যাক এবং লিনাক্সের জন্য এপ্লিকেশনটি পাওয়া যাবে। এতে বিভিন্ন ভাষা পাওয়া যাবে। এতে চিকিৎসাবিদ্যা, শরীরতত্ত্ব, ঔষধ, এবং স্বাস্থবিধান নিবন্ধ রয়েছে।  অ্যাপ্লিকেশনের সমস্ত সংস্করণ বিনামূল্যে ডাউনলোডের জন্য পাওয়া যাবে-ডাউনলোড! <div style="width:100%;height:auto;background:#FFFFFe;overflow:break;"> <div style="width:40%;min-height:200px;min-width:200px;float:left;>  </div> A fully offline distribution system known as Internet-in-a-Box is also available. These devices are made from a miniature computer that can be connected to via wifi. All the material that exists on the device can then be accessed.  The devices are distributed for the price of the underlying hardware (30 to 40 USD).
আর. মুথুরমণ (১৯২৯-১৯৮১) তামিল চলচ্চিত্র জগতের একজন অখ্যাত অভিনেতা ছিলেন।  তার অভিনীত চলচ্চিত্রগুলোতে তিনি সহ-অভিনেতা হিসেবে থাকতেন; ১৯৫০-এর দশকে অভিনয় জগতে ঢোকা মুথুরমণ কেবলমাত্র কাদালিক্কা নেরামিল্লাই (১৯৬০-এর দশকের চলচ্চিত্র)-এ অভিনয় করে খ্যাতি পেয়েছিলেন। তার ছেলের নাম হচ্ছে কার্তিক যে ১৯৮১ সালের চলচ্চিত্র আলাইগাল ওইভাতিল্লাই দ্বারা অভিনয় জগতে পা রাখে।   প্রাথমিক জীবন এবং কর্মজীবন  তামিলনাড়ুর তাঞ্জাবুর-এর একটি গরীব মধ্যবিত্ত পরিবারে ১৯২৯ সালের ৪ জুলাই জন্মগ্রহণ করেন মুথুরমণ, তার পুরো নাম ছিলো মুথুরমণ রাধাকৃষ্ণ ওন্থিরিয়ার। মাত্র দশম শ্রেণী পর্যন্ত পড়ে মুথুরমণ মাদ্রাজ (বর্তমানে চেন্নাই) শহরের একটি বিপণীবিতানে কর্মচারী হিসেবে কাজ করতেন। ভারতের স্বাধীনতার পরের বছর ১৯৪৮ সালে মুথুরমণ কাজের সন্ধানে দিল্লি পাড়ি জমান এবং সেখানে কুলির কাজ করতেন, পরে ১৯৫০ সালে তিনি মাদ্রাজে মঞ্চনাটকে কাজ করার সুযোগ পান; দিল্লিতেই তার একজন মাদ্রাজি লোকের সঙ্গে পরিচয় হয়ে যায়। ১৯৫৪ সালে তিনি চলচ্চিত্র পরিচালক এ. কশিলিঙ্গমের সঙ্গে পরিচিত হন মঞ্চ নাটকে অভিনয়ের সময়, কশিলিঙ্গম মুথুরমণকে তার চলচ্চিত্র 'রেঙ্গুন রাধা'তে নেওয়ার কথা ভাবেন এবং নিয়ে নেন, চলচ্চিত্রটি ১৯৫৬ সালে মুক্তি পায়, চলচ্চিত্রটির কাহিনী লিখেছিলেন করুণানিধি মুথুবেল এবং সি. এন. আন্নাদুরাই আর নায়ক-নায়িকা ছিলেন শিবাজি গণেশন আর পি .ভানুমতি। চলচ্চিত্রটিতে একটি ছোটো চরিত্রে অভিনয় করেন মুথুরমণ, চরিত্রটি একজন আইনজীবীর ছিলো। এরপর জেমিনি গণেশন এবং সাবিত্রী অভিনীত 'করপুক্করসি' নামের একটি চলচ্চিত্র ১৯৫৭ সালে মুক্তি পায়, মুথুরমণ এটিতেও অভিনয় করেন। ১৯৫৮ সালে তার মুথুরমণ অভিনীত কোনো চলচ্চিত্র মুক্তি পায়নি, কিন্তু ১৯৫৯ সালে পাঁচটি চলচ্চিত্র মুক্তি পায়।  ১৯৬০-এর দশকে তিনি আবার শিবাজি গণেশনের সঙ্গে কাজ করার সুযোগ পান, এছাড়া এম. জি. রামচন্দ্রনের সঙ্গেও তিনি একটি চলচ্চিত্রে অভিনয় করেন। ১৯৬৪ সালের চলচ্চিত্র কাদালিক্কা নেরামিল্লাই-এ অভিনয় করে তিনি সর্বপ্রথম দর্শকের নজর কাড়েন, যদিও এই চলচ্চিত্রেও তিনি প্রধান নায়ক ছিলেন না। ১৯৬৪ সালের চলচ্চিত্র সার্ভার সুন্দরম-এ মুথুরমণ নাগেশ এবং কে. আর. বিজয়ার সঙ্গে অভিনয় করেন, এই চলচ্চিত্রটিতে তার চরিত্র কে. আর. বিজয়ার প্রেমিকের ছিলো।   মৃত্যু  ১৯৮১ সালের ১৬ অক্টোবর  মুথুরমণ উটিতে হৃদযন্ত্রের ক্রিয়া বন্ধ হয়ে মারা যান, মুনড্রাম পিরাই চলচ্চিত্রের দৃশ্যায়ন হচ্ছিলো।    তথ্যসূত্র    বহিঃসংযোগ     বিষয়শ্রেণী:১৯২৯-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:তামিল চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় তামিল ব্যক্তি বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:তাঞ্জাবুর জেলার ব্যক্তি
১৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৯তম আয়োজন; যা ১৯৯৪ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।  এই বছর দুটি বিশেষ পুরস্কারসহ মোট ২০টি শাখায় পুরস্কার প্রদান করা হয়।  বিজয়ীদের তালিকা   মেধা পুরস্কার  পুরস্কারের নামবিজয়ীচলচ্চিত্র শ্রেষ্ঠ চলচ্চিত্র  হুমায়ুন আহমেদ (প্রযোজক)  শেখ মুজিবুর রহমান (প্রযোজক)  আগুনের পরশমণি দেশপ্রেমিক শ্রেষ্ঠ স্বল্পদৈর্ঘ্য চলচ্চিত্র  রেজানুর রহমান (পরিচালক) ঠিকানা শ্রেষ্ঠ পরিচালক  কাজী হায়াৎ দেশপ্রেমিক শ্রেষ্ঠ অভিনেতা  আলমগীর  দেশপ্রেমিক শ্রেষ্ঠ অভিনেত্রী  বিপাশা হায়াত  আগুনের পরশমণি শ্রেষ্ঠ পার্শ্বচরিত্রে অভিনেতা অমল বোস আজকের প্রতিবাদ শ্রেষ্ঠ পার্শ্বচরিত্রে অভিনেত্রী  আনোয়ারা অন্তরে অন্তরে শ্রেষ্ঠ শিশুশিল্পী  শিলা আহমেদ  আগুনের পরশমণি শ্রেষ্ঠ সঙ্গীত পরিচালক  সত্য সাহা  আগুনের পরশমণি শ্রেষ্ঠ গীতিকার  মাসুদ করিম  হৃদয় থেকে হৃদয়ে শ্রেষ্ঠ পুরুষ সঙ্গীত শিল্পী  খালিদ হাসান মিলু হৃদয় থেকে হৃদয়ে (গানঃ হৃদয় থেকে হৃদয়ে) শ্রেষ্ঠ নারী সঙ্গী শিল্পী  রুনা লায়লা  অন্তরে অন্তরে (গানঃ কালতো ছিলাম ভালো)  কারিগরী পুরস্কার পুরস্কারের নামবিজয়ীচলচ্চিত্র শ্রেষ্ঠ শিল্প নির্দেশক  আব্দুস সবুর ঘাতক শ্রেষ্ঠ চিত্রনাট্যকার  কাজী হায়াৎ দেশপ্রেমিক শ্রেষ্ঠ কাহিনীকার  হুমায়ুন আহমেদ  আগুনের পরশমণি শ্রেষ্ঠ চিত্রগ্রাহক  কাজী বশিরহাসান আহমেদ ঘৃণাঘরের শত্রু শ্রেষ্ঠ সংলাপ রচয়িতা  হুমায়ুন আহমেদ  আগুনের পরশমণি শ্রেষ্ঠ সম্পাদক  জিন্নাত হোসেন কমান্ডার শ্রেষ্ঠ শব্দগ্রাহক  মফিজুল হক  আগুনের পরশমণি শ্রেষ্ঠ মেকআপম্যান  হারুন  হৃদয় থেকে হৃদয়ে  বিশেষ পুরস্কার  বিশেষ পুরস্কার - আশীষ কুমার লোহ (মরণোত্তর)  বিশেষ শাখায় শ্রেষ্ঠ শিশুশিল্পী - হোসনে আরা পুতুল (আগুনের পরশমণি)   তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৯৪-এর চলচ্চিত্র পুরস্কার
গোকুল মেধ বগুড়া সদর থানার অন্তর্গত গোকুল গ্রামে খননকৃত একটি প্রত্নস্থল। স্থানীয়ভাবে এটি বেহুলার বাসর ঘর নামেই অধিক পরিচিত। তবে আসলে এটি বেহুলার বাসর ঘর নয়, একটি প্রাচীন বৌদ্ধ মঠ। অনেকে একে লক্ষ্মীন্দরের মেধও বলে থাকে।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৬২-১৬৪, ISBN 984- 70112-0112-0 এটি বাংলাদেশ প্রত্নতত্ত্ব অধিদপ্তরের  অন্তর্ভুক্ত অন্যতম প্রত্নতাত্ত্বিক স্থান।   অবস্থান  মহাস্থানগড় বাস স্ট্যান্ড থেকে প্রায় ২ কি.মি দক্ষিণ পশ্চিমে গোকুল নামক গ্রাম এবং গোকুল, রামশহর ও পলাশবাড়ি গ্রাম তিনটির সংযোগ স্থলে এটি অবস্থিত।   ইতিহাস  বাংলাদেশ প্রত্নতত্ত্ব অধিদপ্তররের মতে, আনুমানিক খৃস্টাব্দ ৭ম শতাব্দী থেকে ১২শ শতাব্দীর মধ্যে এটা নির্মিত হয়। বলা হয়ে থাকে এখানে বেহুলার বাসর হয়েছিল। যা সেন যুগের অনেক পূর্বেকার ঘটনা। তবে বর্তমান গবেষকদের মতে, এ কীর্তিস্তম্ভ ৮০৯ থেকে ৮৪৭ খৃস্টাব্দে দেবপাল নির্মিত একটি বৌদ্ধমঠ।  এখানে বহু গর্তযুক্ত একটি ছোট প্রস্তর খণ্ডের সঙ্গে ষাঁড়ের প্রতিকৃতির একটি স্বর্ণ পত্র পাওয়া গিয়েছিল। এ থেকে ধারণা করা হয়, এটি একটি বর্গাকৃতির শিব মন্দির ছিলো। বিখ্যাত পর্যটক ইবনে বতুতা ও হিউয়েন সাং তাদের ভ্রমণ কাহিনীতে এটাকে বৌদ্ধ মঠ রূপে উল্লেখ করেছিলেন বলে জানা যায়। আবার কোনো কোনো ঐতিহাসিক গ্রন্থে এই মেধকে একটি পর্যবেক্ষণ কেন্দ্র রূপে উল্লেখ করা হয়েছে, এটি নির্মাণ করা হয়েছিল পুণ্ড্রবর্ধনের রাজধানীকে বাইরের শত্রু থেকে রক্ষা করার জন্য।গোকুল মেধ   অবকাঠামো  ইষ্টক নির্মিত এ স্তূপটি পূর্ব পশ্চিমে অপেক্ষাকৃত দীর্ঘ। এখানে ত্রিকোণ বিশিষ্ট ১৭২ টি কক্ষ আছে। এ কক্ষগুলো দেখতে অনেক অস্বাভাবিক এবং এর এলোমেলো নির্মাণশৈলী এর বোধগম্যতাকে আরো দুর্বোধ্য করে তোলে। এই স্তূপটি বাসর ঘর নয়। এই স্তূপটির পশ্চিম অংশে আছে বাসর ঘরের প্রবাদ স্মৃতিচিহ্ন। পূর্ব অংশে রয়েছে ২৪ কোণ বিশিষ্ট চৌবাচ্চাসদৃশ একটি স্নানাগার। উক্ত স্নানাগারের মধ্যে ছিল ৮ ফুট গভীর একটি কূপ। কূপটিতে বেহুলা লক্ষ্মীন্দর মধুনিশি যাপনের পর কূপের জলে স্নান করে তাতে শুদ্ধতা লাভ করতে সক্ষম হতেন।   চিত্রশালা   আরও দেখুন  বাংলাদেশের প্রত্নতাত্ত্বিক স্থানের তালিকা   চাঁদ সদাগর  পরশুরামের প্রাসাদ  গোবিন্দ ভিটা  ভাসু বিহার   তথ্যসূত্র   বিষয়শ্রেণী:বগুড়া জেলার দর্শনীয় স্থান বিষয়শ্রেণী:বগুড়া জেলার প্রত্নতাত্ত্বিক স্থাপনা বিষয়শ্রেণী:বাংলাদেশের প্রত্নতাত্ত্বিক স্থান
বাংলাদেশের মহাকাশ কর্মসূচি বলতে গণপ্রজাতন্ত্রী বাংলাদেশ দ্বারা সংঘটিত বিভিন্ন মহাকাশ অভিযানকে বোঝায়। ১১ মে ২০১৮-এ বাংলাদেশের প্রথম যোগাযোগ উপগ্রহ বঙ্গবন্ধু-১ মার্কিন বেসরকারি মহাকাশ সংস্থা স্পেসএক্সের ফ্যালকন ৯ রকেটের মাধ্যমে উৎক্ষেপণ করা হয়েছিল। এছাড়া, ২০২৩ সালের জুলাই মাসে বাংলাদেশ ২০২৪ সালে চাঁদে মহাকাশযান পাঠানোর পরিকল্পনা করেছে।  ইতিহাস ২০০৮ সালে বাংলাদেশে টেলিযোগাযোগ খাতের নিয়ন্ত্রক সংস্থা বিটিআরসি কৃত্রিম উপগ্রহ নির্মাণ বিষয়ে একটি কমিটি গঠন করে। এরপর ২০০৯ সালে জাতীয় তথ্যপ্রযুক্তি নীতিমালায় রাষ্ট্রীয় কৃত্রিম উপগ্রহ উৎক্ষেপণের বিষয়টি যুক্ত করা হয়। বাংলাদেশের নিজস্ব কৃত্রিম উপগ্রহ উৎক্ষেপণের জন্য আন্তর্জাতিক টেলিকমিউনিকেশন ইউনিটের (আইটিইউ) কাছে ইলেক্ট্রনিক আবেদন করে বাংলাদেশ। কৃত্রিম উপগ্রহ ব্যবস্থার নকশা তৈরির জন্য ২০১২ সালের মার্চে প্রকল্পের মূল পরামর্শক হিসেবে যুক্তরাষ্ট্রভিত্তিক প্রতিষ্ঠান ‘স্পেস পার্টনারশিপ ইন্টারন্যাশনাল’ কে নিয়োগ দেওয়া হয়। স্যাটেলাইট সিস্টেম কিনতে ফ্রান্সের কোম্পানি থ্যালাস অ্যালেনিয়া স্পেসের সঙ্গে এক হাজার ৯৫১ কোটি ৭৫ লাখ ৩৪ হাজার টাকার চুক্তি করে বিটিআরসি। ২০১৫ সালে বিটিআরসি রাশিয়ার উপগ্রহ কোম্পানি ইন্টারস্পুটনিকের কাছ থেকে কক্ষপথ (অরবিটাল স্লট) কেনার আনুষ্ঠানিক চুক্তি করে।  ২০১৭ সালে কৃত্রিম উপগ্রহের সার্বিক ব্যবস্থাপনার জন্য ‘বাংলাদেশ কমিউনিকেশন স্যাটেলাইট কোম্পানী লিমিটেড’ নামে একটি সংস্থা গঠন করা হয়। এই সংস্থার প্রাথমিক মূলধন হিসেবে অনুমোদন দেওয়া হয় পাঁচ হাজার কোটি টাকা।  সংস্থা বাংলাদেশ মহাকাশ গবেষণা ও দূর অনুধাবন প্রতিষ্ঠান  বাংলাদেশ কমিউনিকেশন স্যাটেলাইট কোম্পানী লিমিটেড  মহাকাশযান ব্র্যাক অন্বেষা  বঙ্গবন্ধু-১  বঙ্গবন্ধু-২  ফেমটো ২০২৩ সালের জুলাই মাসে বাংলাদেশ চাঁদে মহাকাশযান পাঠানোর পরিকল্পনা করেছে। সব ঠিকঠাক থাকলে ২০২৪ সালে বাংলাদেশের প্রথম চন্দ্র মহাকাশযান "ফেমটো" উৎক্ষেপণ করা হবে।  আরও দেখুন  ভারতীয় মহাকাশ গবেষণা সংস্থা – ভারতীয় মহাকাশ কর্মসূচি  তথ্যসূত্র  বহিঃসংযোগ বিষয়শ্রেণী:দেশ অনুযায়ী মহাকাশ কর্মসূচি
আলমগীর সাত্তার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ০১-০৬-২০১২   জন্ম ও শিক্ষাজীবন  আলমগীর সাত্তারের জন্ম মাদারীপুর জেলার কালকিনী উপজেলার গোপালপুর গ্রামে। তার বাবার নাম কাজী আবদুর রউফ এবং মায়ের নাম নূরজাহান বেগম। তার দুই স্ত্রীর নাম তাহমিনা সাত্তার ও সাইদা সাত্তার। প্রথম স্ত্রী মারা গেছেন। তাঁদের দুই মেয়ে, দুই ছেলে।   কর্মজীবন  আলমগীর সাত্তার বিমান চালনার প্রশিক্ষণ নিয়ে ১৯৭১ সালে পাকিস্তান ইন্টারন্যাশনাল এয়ারলাইন্সে (পিআইএ) যোগদানের অপেক্ষায় ছিলেন। মুক্তিযুদ্ধ শুরু হলে মে মাসে ঢাকা থেকে পালিয়ে ভারতে যান। সেখানে মুক্তিবাহিনীর ২ নম্বর সেক্টরে যোগ দেন। কিন্তু স্থলযুদ্ধে অংশ নিতে পারেননি। পরে তাকে অন্তর্ভুক্ত করা হয় মুক্তিবাহিনীর বিমান উইংয়ে। স্বাধীনতার পর তিনি বাংলাদেশ বিমানের বৈমানিক হিসেবে যোগ দেন।   মুক্তিযুদ্ধে ভূমিকা  ঘন বৃক্ষরাজিতে পূর্ণ এক পাহাড়ি এলাকায় ডাকোটা বিমান নিয়ে নিবিড়ভাবে প্রশিক্ষণ নিলেন আলমগীর সাত্তার। স্বল্প সময়ের প্রশিক্ষণে রপ্ত করলেন রাতের আঁধারে আধুনিক দিকদর্শন যন্ত্র ছাড়াই বিমান চালনা এবং শত্রুর রাডার ফাঁকি দিয়ে মাত্র ২০০ ফুট উচ্চতায় বিমান নিয়ে উড়ে যাওয়ার কৌশল। আরও প্রশিক্ষণ নিলেন, কেমন করে শত্রুবিমানের আক্রমণ মোকাবিলা করতে হয়, কত দূর থেকে রকেট ছুড়তে হয়, কীভাবে নিশানা লক্ষ্য করে বোমা ফেলে কত কোণে ডাইভ দিতে হয়, বিমানে থাকা মেশিনগান থেকে কীভাবে নিশানা স্থির করে গুলি ছুড়তে হয় ইত্যাদি। প্রশিক্ষণ শেষে আলমগীর সাত্তার অপেক্ষা করতে থাকেন অভিযানে যাওয়ার জন্য। প্রশিক্ষণ স্বল্পমেয়াদি হলেও বিমান নিয়ে যুদ্ধে যাওয়ার জন্য তিনি উদগ্রীব। তিনি ডাকোটা বিমান নিয়ে আক্রমণ করবেন। এই বিমান নিয়ে আক্রমণ পরিচালনার জন্য মনোনীত হয়েছেন আরও দুজন—আবদুল মুকিত ও আবদুল খালেক। সিদ্ধান্ত হয়েছে, তারা তেজগাঁও বিমানবন্দরে আক্রমণ চালাবেন। সবকিছু ঠিকঠাক। হঠাৎ তাঁদের মিশন বাতিল হলো। মিশন বাতিল করার কারণ, ওই বিমানে ব্যবহূত জ্বালানি। অকটেন ১০০ এই বিমানের জ্বালানি হিসেবে ব্যবহূত হওয়ায় ইঞ্জিনের পেছন দিয়ে যে ধোঁয়া বের হয়, তাতে অগ্নস্ফুলিঙ্গের সৃষ্টি করে। রাতের আঁধারে অনেক দূর সেই অগ্নস্ফুলিঙ্গ দৃষ্টিগোচর হয়। এই অগ্নস্ফুলিঙ্গের কারণে বিমান শত্রুদের সহজ লক্ষ্যবস্তুতে পরিণত হবে। তাই এই বিমান দিয়ে সামরিক অভিযান বাতিল করা হলো। ডাকোটা বিমান দিয়ে ঢাকায় সামরিক অভিযান পরিচালনার ব্যাপারে আলমগীর সাত্তার ছিলেন দৃঢ়প্রতিজ্ঞ। কিন্তু শেষ পর্যন্ত সে অভিযান তিনি করতে পারেননি। পরবর্তীতে তিনি তার ওপর প্রদত্ত অন্য দায়িত্ব নিষ্ঠার সঙ্গে পালন করেন। ডাকোটা বিমান পরে মুক্তিবাহিনীর পরিবহন বিমান হিসেবে ব্যবহূত হয়। এ বিমান মুক্তিবাহিনীর বিভিন্ন দুর্গম ঘাঁটিতে চলাচল ও অস্ত্রশস্ত্র সরবরাহে ব্যবহার করা হয়। এ ছাড়া মুক্তিবাহিনীর প্রধান কর্নেল এম এ জি ওসমানী এই বিমানে করে বিভিন্ন রণাঙ্গণ পরিদর্শনে যেতেন। মুক্তিবাহিনীর উপপ্রধান এ কে খন্দকারও দুইবার ওই বিমানে রণাঙ্গণ পরিদর্শন করেন। তখন আলমগীর সাত্তার দক্ষতার সঙ্গে বিমান পরিচালনা করে তাঁদের নির্দিষ্ট গন্তব্যে নিয়ে যান।    পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:জীবিত ব্যক্তি বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
শামচৌরাসি () ভারতের পাঞ্জাব রাজ্যের হোসিয়ারপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে শামচৌরাসি শহরের জনসংখ্যা হল ৪২২১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে শামচৌরাসি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
thumb|পূর্ব পশ্চিম দক্ষিণ  পূর্ব পশ্চিম দক্ষিণ একটি বাংলা আধিভৌতিক রহস্যকাহিনী মূলক চলচ্চিত্র যার পরিচালক রাজর্ষী দে ও প্রযোজক সুচন্দ্রা ভানিয়া। এটি অভীক সরকারের এবং ইনকুইজিশন গ্রন্থের ছোটগল্প অনুসারে জাস্ট স্টুডিওর ব্যানারে অক্টোবর, ২০১৯ সালে নির্মিত। ছবিটি বাংলার তন্ত্রসাধণা ও সাধক কৃষ্ণানন্দ আগমবাগীশের তন্ত্রভাবনার ওপর নির্মিত।  কাহিনী স্তুতি ট্রেন যাত্রায় এক ভদ্রলোকের সাথে আলাপিত হয়। তিনি স্তুতিকে তিনটি গল্প বলেন, প্রতিটি গল্প একটির সাথে আরেকটি যুক্ত। প্রথম গল্পে বামনগাছি রাজবাড়ির কুলপুরোহিত সহস্রাক্ষ চক্রবর্তীর নাতি দ্বিজোত্তম মিশ্র একটি তিব্বতিয় ধাচের মূর্তি তুলে দেন পুরোনো আসবাবপত্র বিক্রেতা সুবেশের হাতে। সুবেশের কাছ থেকে সেটি কিনে নেয় তার বন্ধু অতীন। এই মুর্তি তার জীবনে আনে ভয়াবহ মোড়। দ্বিতীয় গল্পে দেখা যায় ভয়ংকর খুনী সম্প্রদায় ঠগীদের নেতা তন্ত্রসাধক ফিরিঙ্গিয়াকে। যে পথিক কে খুন করে লুঠপাঠ করে বেড়ায়। তৃতীয় গল্প পুষ্পদির। তিনি অতীনকে সন্তান স্নেহে বড় করেছেন। অতীনের জীবনের কোন বিপদের গন্ধ সবার আগে বুঝতে পারেন। এই তিনটি গল্পে ঘুরে ফিরে এসেছে বাংলার তন্ত্রসাধনা যার অন্যতম পথিকৃৎ কৃষ্ণানন্দ আগমবাগীশ।  অভিনয়  পরাণ বন্দ্যোপাধ্যায় - কৃষ্ণানন্দ আগমবাগীশ  কমলেশ্বর মুখোপাধ্যায়  আরিয়ান ভৌমিক - টেনিয়া  রুদ্রপ্রসাদ সেনগুপ্ত  গৌরব চক্রবর্তী - অতীন  অর্পিতা চট্টোপাধ্যায় - স্তুতি  মৃনাল মুখোপাধ্যায় - পুরোহিত   রাজেশ শর্মা  বিদীপ্তা চক্রবর্তী  সুচন্দ্রা ভানিয়া  সত্রাজিৎ সরকার  কৌশিক কর  পদ্মনাভ দাশগুপ্ত  দামিনী বসু  ঈশিকা দে  তথ্যসূত্র  বিষয়শ্রেণী:২০১৯-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় লোমহর্ষক চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
স্মিথা হরিকৃষ্ণা (জন্ম ৬ নভেম্বর ১৯৭৩, বেঙ্গালুরু, কর্ণাটক) একজন অবসরপ্রাপ্ত একদিনের আন্তর্জাতিক ক্রিকেটার, যিনি ভারত জাতীয় মহিলা ক্রিকেট দলকে নেতৃত্ব দিয়েছেন। তিনি একজন ডানহাতি ব্যাটসম্যান ও ডানহাতি মিডিয়াম পেসার। তিনি ভারতের হয়ে ২২টি একদিনের আন্তর্জাতিকে খেলে ২৩১ রান ও ৮টি উইকেট সংগ্রহ করেন।  ২০০৭ এর জুলাইয়ে তিনি সংযুক্ত আরব আমিরাত জাতীয় মহিলা ক্রিকেট দল এর কোচিং এর দায়িত্ব নেন এবং ২০০৭ এসিসি মহিলা টুর্নামেন্টে তার কোচিং অভিষেক হয়। তার দল তিনটি ম্যাচের সবকটিতেই বিরাট ব্যবধানে হারে।"Natasha to lead UAE women's team" , Gulf News, 3 July 2007. Retrieved 31 August 2016.  তথ্যসূত্র  বিষয়শ্রেণী:১৯৭৩-এ জন্ম বিষয়শ্রেণী:বেঙ্গালুরু থেকে আগত ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:কর্ণাটকের ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতীয় ক্রিকেট কোচ বিষয়শ্রেণী:কর্ণাটকের নারী ক্রীড়াবিদ